Vraket er hevet og på vei til Haakonsvern
Like før klokken fem i natt satt skipet kurs mot marinebasen. Havarikommisjonen har lokalisert ferdskriveren. Skipet «Normand Ocean», som er leid inn for å heve vraket av helikopteret som styrtet utenfor Sotra onsdag kveld, var i morgentimene lørdag på vei mot Haakonsvern med helikoptervraket. Vraket ble funnet rundt klokken 20.00 i går kveld, sier Kåre Halvorsen hos Havarikommisjonen.  Det ble funnet på 220 meters dyp og hevet i løpet av natt til lørdag, opplyser kommisjonen i en melding.  – Vi startet da forberedelsene for å få det hevet umiddelbart. På morgenkvisten var det om bord i skipet. «Klargjøring av vraket og innledende tekniske undersøkelser vil fortsette gjennom helgen», skriver kommisjonen. Ifølge Halvorsen skal helikopteret være relativt helt. – Det var nær et stykke, sier Halvorsen. Havarikommisjonen planlegger pressekonferanse mandag, skriver de i en melding lørdag like før klokken 11.  Ferdsskriveren skal være lokalisert. – Så snart vi har den sikret vil vi ivareta den for å begynne å få den avlest, sier han.  Nå skal Havarikommisjonen sørge for at helikopteret er i så god stand som mulig før det skal transporteres videre til Havarikommisjonens hangar på Lillestrøm. – Nå dreier det seg om å få det til land, preservere det og gjøre det reint slik at det ikke forvitrer ytterligere. Halvorsen forteller at de har fått snakket med alle de involverte som kunne snakke på tidspunktet. – Vi har fått veldig god informasjon fra de vi har snakket med, sier han. Han ønsker ikke kommentere hva som har kommet frem fra samtalene. Skipet «Normand Ocean» som hevet helikoptervraket er på oppdrag fra Havarikommisjonen. Fredag kveld var det fremme ved ulykkesstedet. Det er helikopterselskapet Bristow som opererte helikopteret på ulykkestidspunktet.  – Vi har mottatt melding om at vraket etter det forulykkede helikopteret er funnet og hevet. Vi håper dette vil hjelpe Havarikommisjonen og politiet i å finne årsak til hva som skjedde onsdag kveld. Bristow bistår der vi kan, sier Heidi Wulff Heimark, administrerende direktør i Bristow Norge i en melding. Like før klokken fem natt til lørdag satt skipet kurs mot marinebasen.  Vraket vil bli fraktet til Haakonsvern lørdag og deretter til Havarikommisjonens hangar på Lillestrøm. Direktør i Havarikommisjonen William J. Bertheussen hadde gode forhåpninger, men sa også at det var en vanskelig jobb, da BT snakket med han på fredag. – Havet er stort og helikopteret lite, så dette er en komplisert operasjon, sa han. Det var onsdag kveld at de første meldingene om et savnet helikopter utenfor Sotra kom. Alle i helikopteret, totalt seks personer ble funnet av redningstjenstene. En av dem, Reidun Hestetun (61) bosatt i Bergen, omkom i ulykken.  Hun var ansatt i Equinor og var på jobb som sykepleier i helikopteret. Konsernsjef i Equinor, Anders Opedal, har uttalt at de har mistet en god kollega. – Vi har mistet en kjær kollega og dyktig medarbeider. Vi føler med familie og pårørende som nå opplever dyp sorg. Vår oppgave nå er å bidra til å ta vare på de involverte og pårørende, skrev Opedal til BT.
Skipet «Normand Ocean» har fraktet helikoptervraket som styrtet utenfor Sotra til Haakonsvern.  Havarikommisjonen har lokalisert ferdskriveren, også kjent som den «svarte boksen», og har innhentet informasjon fra de involverte i ulykken.  Etter Haakonsvern skal vraket flyttes til Havarikommisjonens hangar på Lillestrøm for videre undersøkelser.